Сонце (астрологија)

Сонцето во астрологијата претставува централна точка, тоа го симболизира центарот на сѐ што постои околу личноста. Според положбата на Сонцето во хороскопот го дознаваме и времето во кое лицето се родило. Ако Сонцето се наоѓа над Хоризонтот, каде што се сместени од 1-та до 7-та хороскопска куќа (или хороскопски полиња) преку 10-та, тогаш лицето е родено дење. Доколку Сонцето се наоѓа под Хоризонтот, каде што се сместени од 1-та до 7-та хороскопска куќа (или хороскопски полиња) преку 4-та, тогаш лицето е родено ноќе. Во случај Сонцето да се наоѓа точно на Асцендентот тогаш моментот на раѓање е во зора, ако се најде точно на Десцендентот, се работи за залез, на точката Medium Coeli (или „Средина на Небото“ - 10-поле), тогаш лицето е родено на пладне, а ако Сонцето се најде точно на точката Imum Coeli (или „Дното на Небото“ - 4 поле), тогаш лицето е родено на полноќ.

Кога кажуваме дека некое лице е Овен во  хороскоп, тоа значи дека Сонцето во моментот на раѓање се наоѓало во зодијачкиот знак Овен итн.

Симбол на Сонцето е еден круг со точка во центарот, што претставува заокруженост, единство и целосност.

Во астролошка смисла, Сонцето претставува свест за себе, за своето его, волјата за живот. Тоа укажува на делот од судбиата кој го создаваме самите. Тоа е рационален дел од човекот. Преку позицијата на Сонцето во хороскопот можеме да ги опишеме сите важни луѓе во нашиот живот: таткото, шефот, секоја личност која ја сметаме за некаков авторитет, а во женскиот хороскоп тоа ќе го претставува и сопругот.

 Домицил (седиште) во Лав.
 Егзил (изгон)во Водолија.
 Егзалтација (возвишеност) во Овен.
 Пад во Вага.

 Симболика на Сонцето на психолошко ниво 
Сонцето во астролошка смисла на психолошко ниво го означува следново: его и свест за себе, самодоверба, самоостварување, водство, желба за моќ, амбиција, достоинство, великодушност, креативност, творештво, организираност, творечка моќ, личност, репутација, важност, лојалност, екстраваганција, тежнеењето на личноста, каде и на кој начин сака да заблеска.

 Конструктивни одлики на Сонцето 
Сонцето во астролошка смисла ги има следните конструктивни (позитивни) одлики:  верност, способност, совесност, сила, волја, сигурност, независност, оптимизам, доверба, просперитет, виталност, просветлување, чесност.

 Деструктивни одлики на Сонцето 
Сонцето во астролошка смисла ги има следните деструктивни (негативни) одлики: свртеност кон себе, фалбаџиство, деструктивност, егоизам, доминирање, агресивност, неспособност, надуеност.

 Симболика на Сонцето на објективно ниво 
 Животни 
Сонцето ги претставува слените животни: лав,  пантер, леопард, сокол, петел, паун, орел,  коњ, рис, дива свиња, славејче, лебед.

 Растенија 
Сонцето ги претставува следните растенија: врба,  рузмарин, маслина,  палма, пченка, сончоглед,  невен,  портокал, ориз, грејпфрут, грозје, камилица, лимон, лаванда, орев, лоза.

 Бои 
Сонцето ги претставува следните бои: пурпурна, златна, портокалова, сина, виолетова.

 Органи 
Сонцето ги претставува следните органи кај човекот: срце,  очи, артерии, десната страна од  телото, мозок, нерви, ‘рбет,  тимус, десен тестис.

 Ден во седмицата 
Сонцето го претставува следнот ден: недела.

 Минерали и метали 
Сонцето ги претставува следните минерали и метали: злато и сите сјајни материи кои во себе содржат светлост.

 Скапоцени камења 
Сонцето ги претставува следните скапоцени камења: дијамант, рубин, хризолит.

 Познати личности 
 Сонце во Овен 
Оваа позиција укажува на личност која е дисциплинирана и борбена. 
 Расел Кроу, роден на 7 април 1964 - Сонце на 16°47 од знакот Овен
 Чарли Чаплин, роден на 16 април 1889 - Сонце на 27°00 од знакот Овен
 Марлон Брандо, роден на 3 април 1924 - Сонце на 14°09 од знакот Овен
 Елтон Џон, роден на 25 март 1947 - Сонце на 3°33 од знакот Овен

 Сонце во Бик 
Оваа позиција укажува на личност која е конзервативна, заштитничка, ги сака недвижностите.
 Џорџ Клуни, роден на 6  мај  1961 - Сонце на 15°33 од знакот Бик
 Адолф Хитлер, роден на 20 април  1889 - Сонце на  0°48 од знакот Бик
 Леонардо да Винчи, роден на 15 април 1452 - Сонце на 4°36 од знакот Бик
 Ума Турман, родена на 29 април 1970 - Сонце на 8°59 од знакот Бик

 Сонце во Близнаци 
Оваа позиција укажува на личност која е брзоплета, талентирана за јазици и општо за комуникации.
 Мерилин Монро, родена на 1  јуни 1926 - Сонце на 10°27 од знакот Близнаци
 Никол Кидман, родена на 20  јуни 1967 - Сонце на 29°00 од знакот Близнаци
 Че Гевара, роден на 14  јуни 1928 - Сонце на 22°57 од знакот Близнаци
 Рафаел Надал, роден на 3 јуни 1986 - Сонце на 12°32 од знакот Близнаци

 Сонце во Рак 
Оваа позиција укажува на личност која е неодлучна, фина, чувствителна, со слободен хумор.
 Том Круз, роден на  3  јули 1962 - Сонце на 11°14 од знакот Рак
 Том Хенкс, роден на  9 јули  1956 - Сонце на 17°29 од знакот Рак
 Зинедин Зидан, роден на 23 јуни 1972 - Сонце на 1°42 од знакот Рак
 Карл Луис, роден на 1  јули  1961 - Сонце на 9°28 од знакот Рак

 Сонце во Лав 
Оваа позиција укажува на личност која е супериорна во однос на другите, независна, праведна.
 Џенифер Лопес, родена на  24 јули  1969 - Сонце на 1°34 од знакот Лав
 Барак Обама, роден на 4 август 1961 - Сонце на 12°33 од знакот Лав
 Мик Џегер, роден на 26 јули 1943 - Сонце на 2°10 од знакот Лав
 Роџер Федерер, роден на  8 август  1981 - Сонце на 15°38 од знакот Лав

 Сонце во Девица 
Оваа позиција укажува на личност која е премногу склона кон анализирање, незадоволна, но со нагласен интелект.
 Софија Лорен, родена на 20 септември 1934 - Сонце на 26°53 од знакот Девица
 Агата Кристи, родена на 15 септември 1890 - Сонце на 22°15 од знакот Девица
 Фабио Канаваро, роден на 13 септември  1973 - Сонце на 20°28 од знакот Девица
 Ричард Гир, роден на 31 август 1949 - Сонце на 7°54 од знакот Девица

 Сонце во Вага 
Оваа позиција укажува на личност која има префинет стил, често со убав надворешен изглед но исто така и неодлучна.
 Махатма Ганди, родена на 2 октомври 1869 - Сонце на 8°56 од знакот Вага
 Фридрих Ниче, роден на 15 октомври  1844 - Сонце на 22°07 од знакот Вага
 Владимир Путин, роден на 7 октомври  1952 - Сонце на 13°56 од знакот Вага
 Силвио Берлускони, роден на 29 септември  1936 - Сонце на 5°51 од знакот Вага

 Сонце во Скорпија 
Оваа позиција укажува на личност која е нетолерантна и не признава грешки, знае лесно да урива но и да гради.
 Бил Гејтс, роден на 28 октомври 1955 - Сонце на 5°02 од знакот Скорпија
 Пабло Пикасо, роден на 25 октомври 1881 - Сонце на 2°43 од знакот Скорпија
 Грејс Кели, родена на 12 ноември 1929 - Сонце на 19°34 од знакот Скорпија
 Џулија Робертс, родена на 28 октомври 1967 - Сонце на 4°03 од знакот Скорпија

 Сонце во Стрелец 
Оваа позиција укажува на личност која е лојална, интуитивна, го сака спортот, религијата и филозофијата.
 Бред Пит, роден на 18  декември 1963 - Сонце на 25°52 од знакот Стрелец
 Џим Морисон, роден на 8 декември 1943 - Сонце на 15°42 од знакот Стрелец
 Френк Синатра, роден на 12 декември 1915 - Сонце на 19°13 од знакот Стрелец
 Стивен Спилберг, роден на 18 декември 1946 - Сонце на 26°27 од знакот Стрелец

 Сонце во Јарец 
Оваа позиција укажува на личност која е резервирана, конструктивна, упорна, фаталистички настроена.
 Елвис Присли, роден на  1 јануари 1935 - Сонце на 17°14 од знакот Јарец
 Мартин Лутер Кинг, роден на 15 јануари 1929 - Сонце на 25°11 од знакот Јарец
 Мајкл Шумахер, роден на 3 јануари 1969 - Сонце на 12°59 од знакот Јарец
 Нострадамус, роден на 14  декември 1503 - Сонце на 1°37 од знакот Јарец

 Сонце во Водолија 
Оваа позиција укажува на личност која има чудни идеи, друштвена е, има многу пријатели и често е неконзервативна.
 Кристијано Роналдо, роден на 5 февруари 1985 - Сонце на 16°38 од знакот Водолија
 Роби Вилијамс, роден на 13 февруари  1974 - Сонце на 24°33 од знакот Водолија
 Џенифер Анистон, родена на 11 февруари  1969 - Сонце на 23°22 од знакот Водолија
 Џон Траволта, роден на 18 февруари  1954 - Сонце на 29°38 од знакот Водолија

 Сонце во Риби 
Оваа позиција укажува на личност која е срамежлива, трпелива, њубезна, понекогаш е многу чувствителна и губи чувство за реалност.
 Алберт Ајнштајн, роден на 14 март 1879 - Сонце на 23°30 од знакот Риби
 Виктор Иго, роден на 26 февруари 1802 - Сонце на 7°40 од знакот Риби
 Ева Лонгорија, родена на 15 март 1975 - Сонце на 24°29 од знакот Риби
 Осама Бил Ладен, роден на 10 март 1957 - Сонце на 19°32 од знакот Риби

 Надворешни врски 
  Астролошко мрежно место  (англиски/француски)
  Најголема светска астробаза на податоци (англиски)
  Мрежно место за бесплатна изработка на интерактивни натални карти (англиски/турски)
  Месечен хороскоп  (англиски)
  Училница по астрологија  (англиски)
  Астрологија за почетници (форум)  (српски)

Категорија:Хороскоп
Категорија:Астрологија